Data was extracted from:https://www.infomed.co.il/treatments/laser-skin-resurfacing/

חידוש העור (Laser Skin Resurfacing)
מילוי והזרקות
3 דקות קריאה
כללי
שאלות ותשובות
מאמרים
מטרת הניתוח
חידוש העור בלייזר יכול לסייע במזעור קווים, קמטים, פגמים בעור או צלקות של פצעי בגרות. ההליך משמש על מנת לטפל במגוון רחב של מצבים רפואיים בעור והוא ידוע במספר כינויים – הסרה בלייזר, קילוף בלייזר, ואידוי בלייזר.
חידוש העור מבוצע על ידי שימוש בפעימות של קרן אור מרוכזת מאוד אשר מכוונת אל עבר רקמת העור הפגומה. שכבה אחר שכבה, העור מוסר בצורה מדויקת מאוד על מנת ליצור שטח פנים חלק יותר.
הכנה לפעולה
בין אם מבקשים לבצע טיפול פילינג כימי, או טיפול דרמבריישן (שיוף) מסיבות פרקטיות, ובין אם  הסיבות הן קוסמטיות, חשוב מאד לבחור מנתח פלסטי מוסמך. המנתח יבדוק את העור על מנת לגלות אם קיימים גורמים, שעלולים להשפיע על תוצאות הניתוח ועל מנת לקבוע מהו הטיפול המתאים ביותר עבור המטופל שלפניו.
המטופל והמנתח ידונו ביחסם לטיפול חידוש העור, יתאמו את הציפיות כך שתהיינה מציאותיות וידונו על הסיכונים שבטיפול. האמון נבנה במהלך השיחות הללו וההסכמה בין המנתח למטופל היא תנאי מוקדם לתוצאה מוצלחת של הטיפול.
לאחר שהמטופל והמנתח מחליטים לבצע טיפול פילינג כימי או שיוף (דרמבריישן), ידונו כל אפשרויות הטיפול וכל הסיכונים. כמו כן, המטופל יקבל מידע לגבי כל אחד מהטיפולים השונים. חשוב לזכור שטיפול פילינג כימי וגם טיפול פנים בלייזר (דרמבריישן) אינם מסוגלים לתקן עור רפוי, או לעצור את תהליך ההזדקנות. יתרה מזאת, מאחר וחלק מטיפולי הפילינג הכימי מבהירים את גוון העור, יש צורך להשתמש לאחר הטיפול בקרם הגנה מפני השמש באופן קבוע.
לאחר תשאול רפואי מעמיק, המנתח ידון עם המטופל על אפשרויות ההרדמה, המקום בו יתבצע טיפול חידוש העור וכל עניין אחר שקשור בטיפול, כולל מחיר הטיפול. המנתח עשוי להמליץ על ניתוחים נוספים, לביצוע לפני או אחרי הטיפול לחידוש פני העור, על מנת לשפר את המראה הכללי.
תיאור הפעולה
העור מורכב מאפידרמיס ומדרמיס. בדרמיס יש שתי שכבות, שתיהן מורכבות מקולגן –סיבים ארוכים שמתרופפים ונמתחים כתוצאה מהזדקנות ומנזקי החשיפה לשמש. אם שכבת הדרמיס העמוקה ביותר, השכבה הרשתית (רטיקולרית), נפגעת, נגרמות צלקות, בעוד שהשכבה העליונה של הדרמיס השכבה הפפילרית (רקמת חיבור רפה), מסוגלת להחלים מפציעות מבלי להותיר צלקות.
בטיפול פילינג כימי המנתח מורח חומר כימי על העור (קיימים מספר סוגים של חומרים שניתן להשתמש בהם). חומצה גליקולית היא החומר העדין ביותר. בחומצת אצטט תלת כלורית (
TCA
) ניתן להשתמש ברמות שונות, לטיפולים שיחליקו את העור לתקופה ממושכת יותר. הקילוף העמוק ביותר מתבצע בעזרת חומר שנקרא פנול.
לפני כל קילוף (פילינג), מנקים את העור ביסודיות באמצעות תמיסה, על מנת להסיר את השמן ולהכין את העור לחדירה עמוקה יותר. מריחת החומר הכימי גורמת להסרת שכבת האפידרמיס של העור, כך החומר הכימי מצליח לחדור אל תוך השכבה הראשונה של הדרמיס.
שיוף (דרמבריישן) היא שיטה כירורגית של חידוש העור, באמצעותה ניתן להחליק גם צלקות וקמטים עמוקים יותר. המנתח מבצע הרדמה מקומית ו/או משתמש בחומר מקפיא, כדי לגרום למצב של חוסר תחושה בעור. ואז בעזרת מברשת שמסתובבת במהירות גבוהה, הוא מסיר את השכבה העליונה של העור, עד להשגת התוצאות הטובות ביותר. גודל הצלקות ועומקן ודרגת הקמטים, הם אלו שקובעים את אורך הטיפול
חידוש העור  מתבצע במקרים של קמטים, שנוצרו כתוצאה מחשיפה מופרזת לשמש, קמטים מתחת לעיניים וצלקות של אקנה (פצעי בגרות). גלי לייזר בעוצמה גבוהה – גלי אור מוגברים של פחמן דו חמצני, גורמים להתאדות מהירה של השכבה העליונה של העור, ללא דימום ותוך גרימת טראומה מינימאלית בלבד לעור שמסביב.
הטיפול שאחרי הפעולה
מיד לאחר טיפול חידוש העור המנתח יחבוש את העור. התנפחות והיווצרות של קרום על העור הן תופעות נורמאליות. יש למרוח על העור משחות לשמירה על רכותו ועל גמישותו, במשך עשרת הימים הראשונים לאחר הניתוח. האדמומיות בעור, שנמשכת גם לאחר תקופת ההחלמה הראשונית, נעלמת בדרך כלל לאחר כארבעה שבועות.
המנתח בדרך כלל ממליץ על תזונה קלה אחרי טיפול חידוש העור, על הימנעות מטמפרטורות קיצוניות ומכל פעילות שעלולה לגרום מתח להבראת העור. חשוב מאד למלא באופן מדויק את הנחיות המנתח, בתקופה שלאחר הניתוח.  במידה והאדמומיות מתגברת, או במידה ומופיעה תחושת עקצוץ או גרוד, בימים שלאחר הניתוח, יש ליידע את המנתח על כך באופן מיידי.
במשך שבוע עד שבועיים לאחר טיפול חידוש העור יופיע עור חדש – ורדרד, עדין יותר וללא קמטים רבים. אולם עד שהאדמומיות תיעלם לחלוטין, יחלפו מספר שבועות. הטיפול שלאחר הניתוח כולל שימוש בקרם הגנה מפני השמש, על מנת להגן על העור בזמן שנוצרים פיגמנטים חדשים.
העור ימשיך להיות בהיר יותר במשך תקופה ארוכה לאחר טיפול חידוש העור, מצב זה בדרך כלל משתנה כאשר רמת הפיגמנטים של העור חוזרת לעצמה.
שייך לתחום: ניתוחים בתחום
רפואה אסתטית